จาราด แบรนท์เวท

จาราด พอล แบรนธ์เวท (; 27 มิถุนายน ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งเซ็นเตอร์แบ็คให้กับเปเอสเฟ ไอนด์โฮเฟิน โดยยืมตัวมาจากเอฟเวอร์ตัน

ระดับสโมสร

คาร์ไลล์ยูไนเต็ด 
จาราดลงเล่นนัดแรกให้กับทีมชุดใหญ่ในวันอาทิตย์ที่ 16 มีนาคม ค.ศ. 2019 ในเกมที่เสมอกับฟอเรสต์กรีนโรเวอส์ 1–1 เขาปรากฏตัวบนม้านั่งสำรองอีก 7 นัดติดต่อกันในลีกทูในฤดูกาลนั้น

แบรนธ์เวทเริ่มต้นฤดูกาล 2019-20 ด้วยการลงเล่นเป็นตัวสำรอง 13 นัดติดต่อกันในลีกทู รวมถึงนั่งสำรองในเกมที่คาร์ไลล์ยูไนเต็ดชนะบาร์นสลีย์ 3–0 และแพ้รอชเดล 1–2 ในรอบแรกและรอบสองของอีเอฟแอลคัพ ฤดูกาล 2019–20 เมื่อวันที่ 19 ตุลาคม ในที่สุดแบรนธ์เวทก็ได้เปิดตัวในฟุตบอลลีกอังกฤษในฐานะผู้เล่นตัวจริงและออกสตาร์ทเกมลีกทูนัดที่แพ้พลีมัธอาร์ไกล์ 0–2 โดยลงเล่นเต็มนัดและได้รับใบเหลืองในนาทีที่ 40 เขายิงประตูแรกให้คาร์ไลล์ในเกมอีเอฟแอลโทรฟี่ ที่เสมอกับมอร์แคมบ์ในวันพฤหัสบดีที่ 12 พฤศจิกายน

เอฟเวอร์ตัน

ฤดูกาล 2019–20 
เมื่อวันที่ 13 มกราคม ค.ศ. 2020 หลังจากประสบความสำเร็จกับคาร์ไลล์ แบรนธ์เวทเซ็นสัญญาสองปีครึ่งกับเอฟเวอร์ตัน ทำให้เขาอยู่ที่สโมสรจนถึงสิ้นเดือนมิถุนายน ค.ศ. 2022 เขาเปิดตัวครั้งแรกกับสโมสรในวันที่ 12 กรกฎาคม โดยลงมาแทนเลห์ตัน เบนส์ ในเกมพ่ายวูล์ฟแฮมป์ตัน 0–3 เขาเปิดตัวในบ้านกับแอสตันวิลล่าเมื่อวันที่ 16 กรกฎาคม โดยลงมาเป็นตัวสำรองเกมที่สองติดต่อกัน คราวนี้เป็นเมสัน โฮลเกต ที่บาดเจ็บในนาทีที่ 16

อ้างอิง 

บุคคลจากคาร์ไลล์
กองหลังฟุตบอล
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลคาร์ไลล์ยูไนเต็ด
ผู้เล่นสโมสรฟุตบอลแบล็กเบิร์นโรเวอส์
ผู้เล่นเปเอสเฟ ไอนด์โฮเฟิน